
ΠΕΡΙΕΧΟΜΕΝΑ 


ΑΠΟΦΑΣΕΙΣ 


Ίδρυση μονίμου καταφυγίου άγριας ζωής στην περιο¬ 
χή «Λάπανα» Δήμων Καστοριάς - Κορεστίων, Νο¬ 
μού Καστοριάς, Περιφέρειας Δυτικής Μακεδονίας 1 
Τροποποίηση της 1937/28-1-2000 απόφασης του Γενι¬ 
κού Γραμματέα Περιφέρειας Ηπείρου περί σύστα¬ 
σης αμιγούς Δημοτικής Επιχείρησης με την επωνυ¬ 
μία «ΔΗΜΟΤΙΚΗ ΑΝΑΠΤΥΞΙΑΚΗ ΕΠΙΧΕΙΡΗΣΗ 
ΚΑΤΣΑΝΟΧΩΡΙΩΝ Δ.Α.Ε.Κ “Ο ΑΡΑΧΘΟΣ”»». 2 


Τροποποίηση συστατικής πράξης Επιχείρησης με την 


επωνυμία Κοινοτική Επιχείρηση Υδροθεραπευτη¬ 
ρίου «ΤΑ ΜΠΑΝΙΑ» Κ/τας Πετραίας Ν. Πέλλας. 3 

Τροποποίηση της συστατικής πράξης της Δημοτικής 
Επιχείρησης με την επωνυμία «Αμιγής Δημοτική 
Επιχείρηση Σφαγείου (Α.Δ.Ε.Σ.Σ.) «Δήμου Σιδηρο- 

κάστρου Ν. Σερρών. 4 

Σύσταση δημοτικού νομικού προσώπου με την επωνυ¬ 
μία «Δημοτικός Παιδικός Σταθμός Πλατέος» Ν. 

Ημαθίας. 5 

Τροποποίηση συστατικής πράξης της δημοτικής επι¬ 
χείρησης Βέροιας «Κέντρο Πολιτιστικών Πρωτο¬ 
βουλιών και Επικοινωνίας Ο.Τ.Α.» Ν. Ημαθίας. 6 

Επικύρωση της 7/2001 απόφασης του Διοικητικού Συμ¬ 
βουλίου του 1ου Παιδικού Σταθμού Δήμου Άργους 

περί τροποποιήσεως του Ο.Ε.Υ. του. 7 

Διενέργεια εκουσίου αναδασμού Λογγανίκου Ν. Λα¬ 
κωνίας . 8 

Χορήγηση άδειας ασκήσεως επαγγέλματος Κοινών. Λει¬ 
τουργού στην Πολυγένη Σταυρούλα του Μιχαήλ. 9 

Τροποποίηση της 1746/29.4.91 απόφαση του Νομάρ¬ 
χη Άρτας. 10 


ΑΠΟΦΑΣΕΙ Σ 

Αριθ. 22/ΔΑΣ/4424 (1) 

Ίδρυση μονίμου καταφυγίου άγριας ζωής στην περιοχή 
«Λάπανα» Δήμων Καστοριάς - Κορεστίων, Νομού Κα¬ 
στοριάς, Περιφέρειας Δυτικής Μακεδονίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ. 

Έχοντας υπόψη: 

1. Τις διατάξεις του Ν. Δ. 86/69 «Περί Δασικού κωδικός». 


2. Τιςδιατάξειςτου Ν.Δ. 996/71 «Περίαντικαταστάσεως 
καισυμπληρώσεως διατάξεωντινώντου Ν.Δ. 86/69 «Περί 
Δασικού Κώδικα». 

3. Τις διατάξεις του Ν. 177/75 « Περί αντικαταστάσεως 
και συμπληρώσεως διατάξεων τινών του Ν.Δ. 86/69». 

4. Το άρθρο 57, τροποποίηση και συμπλήρωση διατάξε- 
ωντου Ν.Δ. 86/69 «Δασικός Κώδικας», του Ν.2637/98 «Σύ¬ 
σταση Οργανισμού Πιστοποίησης κ.λπ.», (ΦΕΚ 200/Α/ 
1998), με το οποίοτροποποιήθηκαντα άρθρα 253 και 254 
του Ν.Δ. 86/69, όπως αυτά αντικαταστάθηκαν από τα άρ¬ 
θρα 3 και 4 του Ν. 177/75 (ΦΕΚ 205/Α/1975). 

5. Την αριθμ. 414985/29-11 -85 (ΦΕΚ 757/Β/18-12-1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε με 
τις 366599/16-12-96 (ΦΕΚ 1188/Β/31-12-90) και 294283/ 
23-12-97 (ΦΕΚ 68/Β/4-2-98) , κοινές αποφάσεις των 
Υπουργών Εθνικής Οικονομίας και Γεωργίας. 

6. Την αριθμ. 89880/1506/31-3-2000 εγκύκλιο του Γενι¬ 
κού Διευθυντή Δασών και Φ.Π. «περί καταφυγίων άγριας 
ζωής». 

7. Τις διατάξεις του Ν. 2218/94 (ΦΕΚ 90/Α/1994) «Ίδρυ¬ 
ση Νομαρχιακής Αυτοδιοίκησης, τροποποίηση διατάξε¬ 
ων για την πρωτοβάθμια αυτοδιοίκηση κ.λπ.» όπως αυτές 
συμπληρώθηκαν με τις διατάξεις του Ν.2240/94, (ΦΕΚ 
153/Α/1994), «Συμπλήρωση διατάξεων για την Νομαρχια¬ 
κή Αυτοδιοίκηση κ.λπ.». 

8. Τιςδιατάξειςτου Ν. 2503/97 (ΦΕΚ 107/Α/1997) «Διοί¬ 
κηση, Οργάνωση, Στελέχωση της περιφέρειας κ.λπ.». 

9. Την αριθ. 4196/20-7-2001 απόφαση Γ.Γ. Περιφέρειας 
Δυτικής Μακεδονίας «Ορισμός εισηγητών και μεταβίβα¬ 
ση εξουσίας υπογραφής «Με εντολή Γ.Γ. Περιφέρειας 
Δυτικής Μακεδονίας «αποφάσεων, εγγράφων και άλλων 
πράξεων στο Γενικό Δ/ντή, στους προϊσταμένους Δ/νσε- 
ων, Τμημάτων και Γραφείων των Υπηρεσιών της Περιφέ¬ 
ρειας». 

10. Την αριθμ. ΔΥ/13-7-2001 ΕΚΘΕΣΗ - ΕΙΣΗΓΗΣΗ της 
Δασολόγου Καλογερίδου Σ. με την τελική πρόταση του 
Δ/ντή Δασών Καστοριάς, για την ανάγκη ίδρυσης του κα¬ 
ταφυγίου άγριας ζωής στη θέση «Λάπανα» Περιφέρειας 
Δήμων Καστοριάς-Κορεστίων, Νομού Καστοριάς, της Πε¬ 
ριφέρειας μας, για τους λόγους που αναλυτικά αναφέρο- 
νται σ’ αυτήν, αποφασίζουμε: 

1. Ιδρύουμε μόνιμο καταφύγιο άγριας ζωής στηνπεριο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χή «Λάπανα» Περιφέρειας Δήμων Καστοριάς-Κορεσα'ων, 
Νομού Καστοριάς, Περιφέρειας μας σε έκταση 30.900 
στρ. το οποίο είναι απαραίτητο για τη διατροφή, διαχεί- 
μαση, αναπαραγωγή και διάσωση των ειδών της άγριας 
πανίδας. 

2. Η έκταση του καταφυγίου άγριας ζωής όπως αυτή 
απεικονίζεται στο θεωρημένο από την Δ/νση Δασών Κα¬ 
στοριάς. Σχεδιάγραμμα που επισυνάπτεται στην παρού¬ 
σα, ορίζεται ως εξής: 

Από την θέση «Χάνι Μπιρίκι» και ακολουθώντας, το δε¬ 
ξιό πρανές της εθνικής-επαρχιακής οδού «Καστοριά- 
Απόσκεπος- Γαύρος- Φλώρινα» φθάνει στον οικισμό Γαύ- 
ρου. Από τον οικισμό Γαύ ρου το όριο στρέφεται δεξιά και 
ακολουθώντας το δεξιό πρανές του εθνικού-επαρχιακού 
δρόμου Γ αύρος - Μαυρόκαμπος - Άγιος Αντώνιος φθάνει 
στον οικισμό Αγίου Αντωνίου. Εκείθεντο όριο στρέφεται 
δεξιά και ακολουθώντας το δεξιό πρανές της εθνικής- 
επαρχιακής οδού» Άγιος Αντώνιος-Βυσσινιάς-Καστοριά» 
φτάνει στον αυχένα Βυσσινιάς. Από τον αυχένα Βυσσινιάς 
το όριο στρέφεται δεξιά και ακολουθώντας το δεξιό πρα¬ 
νές της δασικής οδού διέρχεται από την δασική θέση 
«Τσιόπελος». Εκείθεν το όριο στρέφεται αριστερά και 
ακολουθώντας το δεξιό πρανές της δασικής οδού διέρ¬ 
χεται από το ύψωμα 1297, συνεχίζει δεξιά ακολουθώντας 
το δεξιό πρανές της δασικής οδού κατέρχεται στη δασική 
θέση «φρύδι» και εκείθεν κατέρχεται στη δασική θέση «Νί¬ 
κη» όπου συναντά την εθνική- επαρχιακή οδό» Καστοριά- 
Απόσκεπος- Γαύρος-Φλώρινα». Από τη δασική θέση «Νί¬ 
κη» το όριο στρέφεται δεξιά και ακολουθώντας το δεξιό 
πρανές της εθνικής-επαρχιακής οδού «Καστοριά-Από- 
σκεπος-Γαύρος-Φλώρινα» φθάνει, στη θέση «Χάνι Μπιρί¬ 
κι» από όπου και άρχονταιτα όρια. 

3. Εντός του καταφυγίου άγριας ζωής απαγορεύεται η 
Θήρα κάθε θηράματος και κάθε είδους άγριας πανίδας, η 
σύλληψη κάθε είδους της άγριας πανίδας για μη ερευνη¬ 
τικούς σκοπούς, η καταστροφή κάθε είδους ζώνης με φυ¬ 
σική βλάστηση, η καταστροφή των ζωντανών φυτοφρα¬ 
κτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομι- 


κό ή ρυμοτομικό σχεδίασμά. Η εκτέλεση έργων ή εργα¬ 
σιών και ιδίως, αλιευτικά έργα, έργα αναδασμού, τουρι¬ 
στικές και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού προη- 
γουμένους έχει υποβληθεί μελέτη περιβαλλοντικών επι- 
πτώσεωντύπου Α' και έχει χορηγηθεί έγκριση περιβαλλο¬ 
ντικών όρων. Κατ’ εξαίρεση επιτρέπεται η σύλληψη ειδών 
της άγριας πανίδας και η μεταφορά τους προς εμπλουτι¬ 
σμό άλλων καταλλήλων περιοχών μόνο από τη Δασική 
Υπηρεσία. Με απόφασή μας, που θα δημοσιευτεί στη 
Εφημερίδα της Κυβερνήσεως, μπορεί να απαγορευτεί ή 
να τεθούν όροι ή περιορισμοί στην άσκηση της αλιείας, 
γεωργίας, βοσκής, υλοτομίας, χρήσης των φυτοπροστα- 
τευτικών προϊόντων και της συλλογής και κοπής αρωμα¬ 
τικών, βαφικών, αρτυματικών, μελισσοκομικών και ανθο- 
κομικών-διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, τους Δημοτικούς και κοινοτικούς υπαλλή¬ 
λους (άρθρο 289 παρ. 1 Ν.Δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας [παρ. 9 και 18 του άρθρ. 287 Ν.Δ. 86/69 και της 
αριθμ.41498 5/29-11-85 (ΦΕΚ 757/Β/18-12-85) κοινής 
απόφασης των κ.Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
και ισχύει ση μέρα]. 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ώςτης στήνΈφημερίδατης Κυβερνήσεως. 

7. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Καστοριά, 17 Ιουλίου 2001 

Με εντολή Γ ενικού Γ ραμματέα Περιφέρειας 
Ο Γενικός Δ/ντής Περιφέρειας 
ΧΡΗΣΤΟΣ ΝΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 14853 (2) 

Τροποποίηση της 1937/28-1-2000 απόφασης του Γενικού 
Γραμματέα Περιφέρειας Ηπείρου περί σύστασης αμι¬ 
γούς Δημοτικής Επιχείρησης με την επωνυμία «ΔΗ¬ 
ΜΟΤΙΚΗ ΑΝΑΠΤΥΞΙΑΚΗ ΕΠΙΧΕΙΡΗΣΗ ΚΑΤΣΑΝΟΧΩ- 
ΡΙΩΝ Δ.Α.Ε.Κ “Ο ΑΡΑΧΘΟΣ”». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π. Δ/γμα 
410/95). 

2. Την απόφαση του Υπουργού Εσωτερικών 25027/ 
9-4-84 (ΦΕΚ.244/19-4-84τ. Β'). 

3. Την αριθμ 34/2001 απόφαση του Δημοτικού Συμβου¬ 
λίου Κατσανοχωρίων, αποφασίζουμε: 

Τροποποιούμετην αριθμ. 1937/28-1 -2000 απόφαση του 
Γ.Γ.Π.Η. ως εξής: 

Στην παρ. 2 που αναφέρεται σκοπός της επιχείρησης 
απαλείφονται τα εδάφια: 

ζ) Η δημιουργία και εκμετάλλευση αγροτοβιοτεχνικών 
δραστηριοτήτων (Προώθηση προϊόντων πρωτογενούς 
τομέα) 

λ) Η δημιουργία ή η εκμετάλλευση αναψυκτηρίων, επι¬ 
μορφωτικών κέντρων, συνεδριακών κέντρων, εκθεσια¬ 
κών κέντρων, αθλητικών κέντρων, 
π) Η εκμετάλλευση διαφημιστικής δραστηριότητας. 
Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92) 

Με την παρούσα κανονιστική πράξη δεν επιβαρύνεται ο 
προϋπολογισμός του Δήμου Κατσανοχωρίων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 7 Αυγούστου 2001 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 3263 (3) 

Τροποποίηση συστατικής πράξης Επιχείρησης με την 
επωνυμία Κοινοτική Επιχείρηση Υδροθεραπευτηρίου 
«ΤΑ ΜΠΑΝΙΑ» Κ/τας Πετραίας Ν. Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθ. 277-284 και 291 του Π.Δ. 
410/95 (Δ. Κ.Κ.). 

2 Τις διατάξεις του Ν. 2503/97 (ΦΕΚ 107/Τ.Α730-5-97), 
«Διοίκηση, οργάνωση, στελέχωση της Περ/ρειας, ρύθμι¬ 
ση διατάξεων για την Τοπ. Αυτ/ση και άλλες διατάξεις». 

3. Τις διατάξεις του άρθρου 16 του Ν. 2539/97 «Συ¬ 
γκρότηση Πρωτοβάθμιας Τοπικής Αυτ/σης». 

4. Την αριθμ. 4287/23-12-97 απόφασή μας (ΦΕΚ52/τ.Β'/ 
30-1-98) «Περί σύστασης Κοινοτικής Επιχείρησης με την 
επωνυμία «Κοινοτική Επιχείρηση Υδροθεραπευτηρίου 
«ΤΑ ΜΠΑΝΙΑ». 

5. Την αριθμ. 260/2000 απόφαση Δημοτικού Συμβουλί¬ 
ου Σκύδρας «περί τροποποίησης της αριθμ. 57/97 από¬ 
φασης του Κ. Σ. τέως Κ/τας Πετραίας, από Κοινοτική σε 
Δημοτική Επιχείρηση. 

6. Τις διατάξεις του άρθ. 27 του Ν. 2081/92 (ΦΕΚ 154/Δ') 


«αναφορικά με τον έλεγχο δαπανών που προκαλούν οι κα¬ 
νονιστικές πράξεις, αποφασίζουμε: 

Τροποποιούμε την αριθμ. 4287/23-12-97 απόφασή μας 
(ΦΕΚ52/τ.Β'/30-1-98), με θέμα « Σύσταση Αμιγούς Κοινο¬ 
τικής Επιχείρησης με την επωνυμία «Κοινοτική Επιχείρη¬ 
ση Υδροθεραπευτηρίου «ΤΑ ΜΠΑΝΙΑ», ως εξής: 

1. Η παρ. 1 της ως άνω συστατικής πράξης (αριθμ. 
4287/23-12-97) αντικαθίσταται ως εξής: 

Συστήνουμε στο Δήμο Σκύδρας αμιγή Δημοτική Επιχεί¬ 
ρηση Υδροθεραπευτηρίου με την επωνυμία «ΤΑ ΜΠΑ¬ 
ΝΙΑ», ως ίδιο νομικό πρόσωπο ιδιωτικού δικαίου. 

2. η παρ. 4 αντικαθίσταται ως εξής: 

Έδρα της Επιχείρησης είναι ο Δήμος Σκύδρας. 

3. η παρ. 5 αντικαθίσταται ως εξής: 

Η Επιχείρηση θα διοικείται από 7μελές διοικητικό συμ¬ 
βούλιο, εκ των οποίων το ένα (1) μέλος θα προέρχεται 
από την μειοψηφία. 

Τέλος όπου στην συστατική πράξη αναφέρεται η λέξη 
«Κοινότητα», «Κοινοτική», «Κοινοτικό», «Κοινοτικού», 
«Πρόεδρος Κοινότητας», στο εξής θα νοείται «Δήμος», 
«Δημοτική», «Δημοτικό», «Δημοτικού», «Δήμαρχος». 

Κατά τα λοιπά ισχύει η αριθμ. 4287/23-12-97 απόφασή 
μας, ως έχει. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Σκύ¬ 
δρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 11 Απριλίου 2001 

Ο Γ ενικός Γ ραμματέας Περιφέρειας 

ΒΑΣΙΛΗΣ ΒΑΛΑΣΟ Π ΟΥΔΟΣ 

-♦- 

Αριθ. 10973 (4) 

Τ ροποποίηση της συστατικής πράξης της Δημοτικής Επι¬ 
χείρησης με την επωνυμία «Αμιγής Δημοτική Επιχεί¬ 
ρηση Σφαγείου (Α.Δ.Ε.Σ.Σ.) » Δήμου Σιδηροκάστρου 
Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του 
Π.Δ/τος 410/1995. 

2. Την αριθ. 5631/26-7-2000 απόφασή μας Ορισμός Ει¬ 
σηγητών και μεταβίβαση εξουσίας υπογραφής « Με Εντο¬ 
λή Γ ενικού Γ ραμματέα». 

3. Την αριθ. 1272/31-1-2001 (ΦΕΚ 165/τα. Β/2001) από¬ 
φασή μας με την οποία συστήθηκε στο Δήμο Σιδηροκά- 
στρου Αμιγής Δημοτική Επιχείρηση Σφαγείου Α.Δ.Ε.Σ.Σ.) 
όπως τροποποιήθηκε με την αριθ. 6332/30-4-2001 όμοια. 

4. Την αριθ. 150/2001 απόφαση του Δ.Σ. Σιδηροκά- 
στρου περί τροποποίησης της συστατικής πράξης της ως 
άνω επιχείρησης προκειμένου να τεθούν οι όροι που έθε¬ 
σε το Υπουργείο Γεωργίας για την αλλαγή του φορέα 
υλοποίησης του έργου «Εκσυγχρονισμός Σφαγείου», το 
οποίο έχει ενταχθεί στον ΚΑΝ 951/1997, ώστε να συνεχι¬ 
στεί η κατασκευή του από την επιχείρηση, αποφασίζουμε: 

Α. Τροποποιούμε την αρίθ. 1272/31-1-2001 απόφασή 
μας ως προς την παρ. 9 αυτής ως εξής: 

9. Η Επιχείρηση διαλύεται: 

α) με απόφαση του Υπουργού Γεωργίας 

β) μετά το πέρας 10ετίας από την αποπεράτωση των 
εργασιών με απόφαση του Δημοτικού Συμβουλίου που 
λαμβάνεται με την απόλυτη πλειοψηφίατων μελών του 

γ) όταν λήξει χωρίς να παραταθεί η διάρκειά της και 

δ) σε περίπτωση πτώχευσης. 

Β. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Σιδηροκάστρου για το έτος 2001. 

Γ. Κατά τα λοιπά ισχύειηαρίθ. 1272/31-1-2001 απόφα¬ 
σή μας όπως τροποποιήθηκε μεταγενέστερα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 30 Ιουλίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 6309 (5) 

Σύσταση δημοτικού νομικού προσώπου με την επωνυμία 

«Δημοτικός Παιδικός Σταθμός Πλατέος» Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις των άρθρων 7 & 9 του Ν. 2503/97 (Φ. Ε. Κ. 
107 τ.Α'/30-5-97) «Διοίκηση, οργάνωση, στελέχωση της 
Περιφέρειας, ρύθμιση διατάξεων για την Τοπική Αυτ/ση 
και άλλες διατάξεις». 

2. Τις διατάξεις της παρ. 1 του άρθρου 12 του Ν. 2880 
2001 (Φ.Ε.Κ. 9 τ.Α'/30-1-2001) «Πρόγραμμα “ΠΟΛΙΤΕΙΑ” 
για την μεταρρύθμιση και τον εκσυγχρονισμό της Δημό¬ 
σιας Διοίκησης και άλλες διατάξεις», οι οποίες αντικατέ¬ 
στησαν τις διατάξεις του άρθρου 26 του Δ.Κ.Κ. (Π.Δ. 
410/95). 

3. Τις διατάξεις του. άρθρου 203 του Δ.Κ.Κ. (Π.Δ. 
410/95). 

4. Τις διατάξειςτου άρθρ. 27του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις. 

5. Την αριθμ. 163 2001 απόφαση του δημοτικού συμ¬ 
βουλίου Πλατέος σχετικά με τη σύσταση δημοτικού νομι¬ 
κού προσώπου με την επωνυμία «Δημοτικός Παιδικός 
Σταθμός Πλατέος». 

6. Το γεγονός ότι ο Κρατικός Παιδικός Σταθμός Πλατέ¬ 
ος λειτουργεί. 

7. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής «με εντολή Γενι¬ 
κού Γ ραμματέα Περιφέρεια», αποφασίζουμε: 

Νομιμοποιούμε την 163/2001 απόφαση του δημοτικού 
συμβουλίου Πλατέος με την οποία προσαρμόζεται κατ’ 
εφαρμογή των διατάξεων της παρ. 1 του άρθρου 12 του 
Ν. 2880/2001 (Φ.Ε.Κ. 9/30-1-2001 τ. Α'), η συστατική πρά¬ 
ξη του νομικού προσώπου «Κρατικός Παιδικός Σταθμός 
Πλατέος», στις διατάξειςτου άρθρου 203του Π.Δ. 410/95 
(Δ.Κ.Κ.), ως εξής: 

1. Συστήνεται στον Δήμο Πλατέος Νομού Ημαθίας, ίδιο 
νομικό πρόσωπο με την επωνυμία «Δημοτικός Παιδικός 
Σταθμός Πλατέος» με έδρα το Πλατύ. 

2. Σκοπός του νομικού προσώπου είναι η φιλοξενία, 
φροντίδα και διαπαιδαγώγηση σ’ αυτό παιδιών εργαζο¬ 


μένων μητέρων και ακολούθως οικονομικά αδυνατούν οι¬ 
κογενειών, με προτίμηση εκείνους που έχουν ανάγκη 
φροντίδας από διάφορες κοινωνικές αιτίες. 

3. Το Διοικητικό Συμβούλιο μπορεί να καθορίζειτροφεία 
για τα παιδιά που φιλοξενούνται σε αυτό ανάλογα την οι¬ 
κονομική δυνατότητα της οικογένειας. 

4. Το Δ.Σ. του Δ.Π.Σ. μπορεί να αυξομειώνειτον αριθμό 
και την ηλικία των παιδιών ανάλογα με τις ανάγκες που 
υπάρχουν. 

5. Πόροι του νομικού προσώπου είναι: 

α) Η ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης για την κάλυψη 
των δαπανών λειτουργίας και συντήρησης του νομικού 
προσώπου, καθώς και των δαπανών μισθοδοσίας του 
προσωπικού του. 

β) Επιχορηγήσεις του Δήμου ή άλλων φορέων του Δη¬ 
μοσίου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από το αντίτιμο παρεχόμενων υπηρεσιών. 

ε) Πρόσοδοι από την δική του περιουσία. 

στ) Κάθε τυχόν παροχή του Κράτους ή άλλη νόμιμη 
πρόσοδος. 

6. Περιουσία του νομικού προσώπου είναι η κινητή και 
ακίνητη περιουσία του πρώην Κρατικού Παιδικού Σταθ¬ 
μού Πλατέος. 

7. Το νομικό πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται, από τον Αντιπρόεδρο. 

Ακροτελεύτια διάταξη 

Από τις διατάξειςτης απόφασης αυτής δενπροκαλείται 
δαπάνη σε βάρος του προϋπολογισμού οικ. έτους 2001 
του δήμου Πλατέος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 8 Αυγούστου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

Αριθ. 5588 (6) 

Τροποποίηση συστατικής πράξης της δημοτικής επιχεί¬ 
ρησης Βέροιας «Κέντρο Πολιτιστικών Πρωτοβουλιών 
και Επικοινωνίας Ο.Τ.Α.» Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξειςτου Ν.2503/97 και του Ν. 2539/97. 

2. Τις διατάξεις του άρθρου 203 του Δ.Κ.Κ. (Π.Δ. 
410/95). 

3. Τις διατάξεις του άρθρου 27 του Ν. 2081/92 «Ακροτε¬ 
λεύτια διάταξη». 

4. Την αριθ. 25027/84 (ΦΕΚ 244/Β'/19-4-84) απόφαση 
του Υπουργού Εσωτερικών «Καθαρισμός αναγκαίων λε¬ 
πτομερειών για την εφαρμογή των διατάξεων των άρ¬ 
θρων 205 έως 213 του Ν. 1065/80 κ.λπ.». 

5. Την αριθ. 16604/2-11-95 απόφασή μας με την οποία 
έγινε η σύσταση της δημοτικής επιχείρησης Βέροιας «Κέ¬ 
ντρο Πολιτιστικών Πρωτοβουλιών και Επικοινωνίας 

Ο.Τ.Α.», που δημοσιεύτηκε στο ΦΕΚ938/Β72-11-95 όπως 
αυτή τροποποιήθηκε μεταγενέστερα. 

6. Την 295/2001 απόφαση του δημοτικού συμβουλίου 
Νάουσας με την οποία αντικαθίσταται στην συστατική 
πράξη της ανωτέρω επιχείρησης η παράγραφος (3) που 
αφορά τη Διοίκηση της επιχείρησης. 

7. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με τη με¬ 
ταβίβαση του δικαιώματος υπογραφής «με εντολή Γενι¬ 
κού Γραμματέα Περιφέρειας», αποφασίζουμε: 

Επικυρώνουμε την 295/2001 απόφαση του δημοτικού 
συμβουλίου Βέροιας με την οποία τροποποιείται η συ¬ 
στατική πράξη της δημοτικής επιχείρησης Βέροιας «Κέ¬ 
ντρο Πολιτιστικών Πρωτοβουλιών και Επικοινωνίας 
Ο.Τ.Α.» σύμφωνα με την οποία αντικαθίσταται στην συ¬ 
στατική πράξη της επιχείρησης η παράγραφος (3) που 
αναφέρεται στην Διοίκηση της επιχείρησης ως εξής: 

«Η Επιχείρηση διοικείται από εννιαμελές (9) διοικητικό 
συμβούλιο η σύνθεση του οποίου έχει ως εξής: 

1. Τον εκάστοτε Δήμαρχο Βέροιας, ως Πρόεδρο και σε 
περίπτωση μη συμμετοχής του ένα αιρετό εκπρόσωπο 
οριζόμενο από το Δημοτικό Συμβούλιο. 

2. Τέσσερις (4) αιρετούς εκπροσώπους του Δήμου Βέ¬ 
ροιας οριζόμενους από το Δημοτικό Συμβούλιο Βέροιας, 
έκτων οποίων ο ένας (1) θα εκπροσωπεί την μειοψηφία. 

3. Έναν (1) εκπρόσωπο του ΥΠΠΟ οριζόμενο από τον 
Υπουργό Πολιτισμού. 

4. Δύο (2) προσωπικότητες με γνώσεις και εμπειρία στα 
Πολιτιστικά που ορίζονται μετά από πρόταση του Δημοτι¬ 
κού Συμβουλίου Βέροιας και με τη σύμφωνη γνώμη του 
Υπουργού Πολιτισμού. 

5. Τον Διευθυντή τηςΔΕΤΟΠΟΚΑ. 

Σε περίπτωση μη συμμετοχής του Δημάρχου, ο Πρόε¬ 
δρος ορίζεται από το Δημοτικό Συμβούλιο. Τα αναπλη¬ 
ρωματικά μέλη ορίζονται από τα όργανα που διορίζουν 
και τα τακτικά μέλη». 

Ακροτελεύτια διάταξη 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της δημοτικής επι¬ 
χείρησης «Κέντρο Πολιτιστικών Πρωτοβουλιών και Επι¬ 
κοινωνίας Ο.Τ.Α.» το ύψος της οποίας δεν μπορεί να 
προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 8 Αυγούστου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

Αριθ.4104 (7) 

Επικύρωση της 7/2001 απόφασης του Διοικητικού Συμ¬ 
βουλίου του 1ου Παιδικού Σταθμού Δήμου Άργους πε¬ 
ρί τροποποιήσεως του ΟΕΥτου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρων 1 και 27 του Ν.2503/97 «Διοίκηση, Ορ¬ 
γάνωση, στελέχωση της Περιφέρειας, ρύθμιση θεμάτων 


για την Τοπική Αυτοδιοίκηση και άλλες διατάξεις» (Φ.Ε.Κ 
107/Α/30-5-1997). 

β) Τουάρθρ. 12του Ν.1188/81 «Κώδικα Προσωπικού Το¬ 
πικής Αυτοδιοίκησης», όπως αυτό αντικαταστάθηκε με το 
άρθρ. 26 του Ν.1832/89(Φ.Ε.Κ.54.Α) και με το αρθρ.δτου 
Ν.2307/95 «Τροποποίηση νομοθεσίας αρμοδιότητας 
Υπουργείου Εσωτερικών στις διατάξεις για την Νομαρχια¬ 
κή Αυτοδιοίκηση και άλλες διατάξεις» (Φ.Ε.Κ 113/Α/95). 

γ) Των άρθρων 34,35 και 36 του Ν.2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων» (Φ.Ε.Κ28/Α/3-3-94). 

δ) Του άρθρ. 18 παρ. 9 του Ν.2539/97 «Συγκρότηση 
Πρωτοβάθμιας Τοπικής Αυτοδιοίκησης» 
ε) Του άρθρ. 29 Ατού Ν.1558/85, το οποίο προστέθηκε 
με το άρθρ.27 του Ν.2081/92 και αντικαταστάθηκε με το 
άρθρο 1 παρ.20 του Ν.2469/97 «Περιορισμός και βελτίω¬ 
ση αποτελεσματικότητας των Κρατικών Δαπανών και άλ¬ 
λες διατάξεις» (Φ.Ε.Κ38/Α/97). 

2. Την αριθμ. 10407/31-12-1997 απόφαση του Γενικού 
Γ ραμματέα της Περιφέρειας Πελοποννήσου περί αναθέ- 
σεως αρμοδιοτήτων και ασκήσεως αυτών αυτών κατ’ 
εντολή του στο Διευθυντή Τοπικής Αυτοδιοίκησης και Δι¬ 
οίκησης Ν.Αργολίδας και στους Προϊσταμένους των Τμη¬ 
μάτων της Υπηρεσίας αυτής. 

3. Την αριθμ.7/2001 απόφαση του Διοικητικού Συμβου¬ 
λίου του 1 ου Παιδικού Σταθμού Δήμου Άργους περί τρο¬ 
ποποιήσεως του άρθ 7 του ΟΈ.Υ του Σταθμού 
(Φ. Ε. Κ365/τεύχ Β/16-4-1998). 

4. Την από 27-4-2001 γνωμοδότηση του Υπηρεσιακού 
Συμβουλίου Υπαλλήλων Ο.Τ.Α όπως αυτή διατυπώνεται 
στο αριθμ. 2/27-4-2001 πρακτικό του. 

5. Την αριθμ. 94/2001 απόφαση του Δημοτικού Συμβου¬ 
λίου Άργους με την οποία γνωμοδοτεί υπέρ της τροπο¬ 
ποίησης των άρθρου 5 και 6 του εν λόγω Σταθμού. 

6. Ταλοιπά στοιχεία του φακέλου, αποφασίζουμε: 
Επικυρώνουμε την αριθμ. 7/2001 απόφαση του Διοικη¬ 
τικού Συμβουλίου του 1ου Παιδικού Σταθμού Δήμου Άρ¬ 
γους περί τροποποιήσεως των άρθρων 5 και 6 παρ. 1 του 
ΟΈ.Υ του Σταθμού , ως εξής: 

ΑΡΘΡΟ 5ο 

Αριθμοί θέσεων κατά κλάδους 

Η οργανική σύνθεση και διαβάθμιση των θέσεων του 
προσωπικού του Σταθμού κατά κατηγορία και κλάδο σύμ¬ 
φωνα μετά Π.Δ. 37α /87 και 22/90 ορίζονται ως εξής: 
Εκπαιδευτικό Προσωπικό 
Α) Κατηγορία ΤΕ(Τεχνολογική Εκπαίδευση) 

1) Δύο(2) θέσεις κλάδου ΤΕ16 Νηπ/γών με βαθμό Δ-Α. 

2) Δύο (2) θέσεις κλάδου ΤΕ9 Βρεφονηπιοκομίας με 
βαθμό Δ-Α. 

Β) Κατηγορία ΔΕ (Δευτεροβάθμιας Εκπαίδευσης) με 
βαθμό Δ-Α. 

1) Δύο (2) θέσεις κλάδου ΔΕ8(Βοηθοί Νηπιοβρεφοκό- 
μων) 

ΔΙΟΙΚΗΤΙΚΟ - ΛΟΓΙΣΤΙΚΟ ΠΡΟΣΩΠΙΚΟ 
Κατηγορία ΔΕ(Δευτεροβάθμιας Εκπαίδευσης) 

1) Μία (1) θέση κλάδου ΔΕΙ Δ/κού-Λογιστικού με βαθ¬ 
μό Δ-Α. 

Γ) ΒΟΗΘΗΤΙΚΟ ΠΡΟΣΩΠΙΚΟ 
Κατηγορία ΥΕ (Υποχρεωτική Εκπαίδευση) 

1) Μία(1) θέση ΥΕ14(Βοηθοί Μαγείρου) με βαθμό Ε-Β. 

2) Δύο (2) θέσεις ΥΕ16 Προσ/κό Καθαριότητας με βαθ¬ 
μό Ε-Β. 

3) Μία(1) θέση ΔΕ32 Μαγείρου. 

Προσωρινές Προσωποπαγείς θέσεις 

(άρθρο 8 Ν 2503/97) 

Δύο (2) θέσεις κλάδου ΤΕ Νηπ/γών (προσωρινός) με 
βαθμό Δ-Α οι οποίες καταργούνται όταν κενωθούν με 
οποιονδήποτε τρόπο. 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Τρεις θέσεις διαφόρων ειδικοτήτων με σχέση εργασίας 
ιδιωτικού δικαίου ορισμένου χρόνου σύμφωνα με το άρ¬ 
θρο 18 Ν2503/99. 

ΑΡΘΡΟ 6 ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

Ο προϊστάμενος της Δ/νσης ορίζεται από τον κλάδο ΤΕ 

Βρεφονηπιοκομίας από το υπηρεσιακό Συμβούλιο σύμ¬ 
φωνα με το άρθρο 36 Ν.2190/94. 

Σε περίπτωση που δεν έχει οριστεί προϊστάμενος να 
εφαρμόζονται οι διατάξεις του παραπάνω άρθρου του 
Ν.2190/94 για τη ν αναπλή ρωση. 

Για όσο διάστημα υπηρετούν στο Σταθμό υπαλλήλου 
κλάδου ΠΕ νηπιαγωγών προσωρινός ή ΤΕ νηπιαγωγών 
προσωρινός οι οποίοι κατέχουν προσωρινές προσωπο¬ 
παγείς θέσεις. Ο προϊστάμενος θα ορίζεται από τους κλά¬ 
δους αυτούς με απόφαση του Υπηρεσιακού Συμβουλίου. 

Ειδικότερα: 

1) Παρίσταται στις Συνεδριάσεις του Δ.Σ. ως εισηγητής 
χωρίς ψήφο, εισηγείται τα θέματα της ημερήσιας διάτα¬ 
ξης που καταρτίζεται από τον Πρόεδρο του Δ.Σ. και εκφέ¬ 
ρει γνώμη για αυτά η οποία καταχωρείται στα πρακτικά 
της Συνεδρίασης. 

2) Φροντίζει για την πιστή εφαρμογή της κείμενης νο¬ 
μοθεσίας, του Κανονισμού Λειτουργίας του Σταθμού, των 
εγκυκλίων και οδηγιών του Δήμου και για την πιστή εκτέ¬ 
λεση των αποφάσεων του Δ.Σ. 

3) Προΐσταται όλων των υπαλλήλων του Σταθμού ασκώ¬ 
ντας όλες τις αρμοδιότητες που ορίζονται από τις κείμε¬ 
νες διατάξεις, παρακολουθεί και συντονίζει το έργο τους 
ανάλογα με τις ανάγκες που παρουσιάζονται κάθε φορά. 

4) Συγκαλεί μία φορά τον μήνα τουλάχιστον το προσω¬ 
πικό του Σταθμού, με το οποίο συζητεί τα θέματα που 
αφορούν την λειτουργία του και το ενημερώνει για ότι 
απασχολείτο Σταθμό. 

5) Τηρεί την εμπιστευτική αλληλογραφία του Σταθμού 
καθώς επίσης και την υπόλοιπη αλληλογραφία αυτού, εφ’ 
όσον για την τελευταία αυτή περίπτωση δεν υπηρετεί 
υπάλληλος του Κλάδου Διοικητικού - Λογιστικού ή Δια¬ 
χειριστών ή υπηρετεί αλλά απουσιάζει ή κωλύεται, υπο¬ 
γράφει ΔΕ τα έγγραφα εκείνα για τα οποία έχει εξουσιο¬ 
δοτηθεί από το Δ.Σ. 

6) Τηρεί την Σφραγίδα του Σταθμού και το Αρχείο της 
Εμπιστευτικής Αλληλογραφίας αυτού. 

7) Κρατεί τα κλειδιά του Σταθμού (τρία) από τα οποία 
τα δύο παραδίδονται καθημερινά σ' έναν υπάλληλο των 
κλάδων Βρεφονηπιοκομίας-Νηπιαγωγών(προς,) ή Διοι- 
κητικού-Λογιστικού καθώς επίσης και σ’ έναν υπάλληλο 
από το υπόλοιπο προσωπικό που εκτελεί πρωινό ωράριο 
εργασίας, αλλά και σε κάθε άλλο υπάλληλο όταν παρί- 
σταται ανάγκη. 


8) Κρατεί το ένα από τα δύο κλειδιά της αποθήκης (το 
άλλο το κρατά υπάλληλος του κλάδου Διοικητικού - Λογι¬ 
στικού και σε περίπτωση που δεν υπηρετεί τέτοιος υπάλ¬ 
ληλος ή υπηρετεί αλλά κωλύεται ή απουσιάζει από τον νό¬ 
μιμο αναπληρωτή του) προϊσταμένου του τμήματος. 

9) Αναπληρώνει τους Νηπιαγωγούς όταν αυτοί απου¬ 
σιάζουν ή κωλύονται. 

10) Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

11) Συνεργάζεται με τον υπάλληλο του κλάδου Διοικη¬ 
τικού Λογιστικού ή Διαχειριστών και το Δ.Σ. για την κα¬ 
τάρτιση του ετησίου Προϋπολογισμού Εσόδων και Εξό¬ 
δων του Σταθμού και του Απολογισμού και Ισολογισμού 
τούτου. 

12) Επιμελείται για τον εφοδιασμό του Σταθμού που 
πραγματοποιείται από τον Υπάλληλο των κλάδων Διοικη- 
τικού-Λογιστικού ή Διαχειριστών όσον αφορά τα ανα¬ 
γκαία τρόφιμα και λοιπά είδη και υλικά, καθώς και για την 
καλή φύλαξη, συντήρηση και διάθεση αυτών. 

13) Ενημερώνει τον Προϊστάμενο του Παιδικού Τμήμα¬ 
τος για τα Εισερχόμενα κάθε φορά έγγραφα στον Παιδι¬ 
κό Σταθμό ώστε να μπορεί να αναπληρώνει τον Διευθυντή 
σε περίπτωση απουσίας ή κωλύματος του. 

14) Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
τον χρόνο στην οποία παραβρίσκεται ο ίδιος, ένας από τα 
μέλη του Δ.Σ. οι υπάλληλοι του Παιδαγωγικού Τμήματος 
και αν το επιθυμούν ο γιατρός του σταθμού και το λοιπό 
προσωπικό αυτού. 

Σκοπός της συγκέντρωσης είναι αφ’ ενός μεν η ανταλ¬ 
λαγή απόψεων για λειτουργικά θέματα μεταξύ των γονέ¬ 
ων και της Διοίκησης του Σταθμού, αφ’ ετέρου δε η ενη¬ 
μέρωση των γονέων από το Παιδαγωγικό Προσωπικό σε 
θέματα ψυχοσωματικής ανάπτυξηςτωνπαιδιών, συμβου¬ 
λές από τον γιατρό του Σταθμού σε θέματα υγιεινής και 
γενικά συνεργασίας γονέων και Προσωπικού του Σταθ¬ 
μού, για την σωστή λειτουργία του Παιδικού Σταθμού. 

15) Τηρείτα βιβλία της Διοίκησης του Σταθμού ως εξής: 

α) Βιβλίο Παρουσίας Προσωπικού 

β) Βιβλίο Εμπιστευτικού Πρωτοκόλλου 

γ) Βιβλίο Παρατηρήσεων Μελών Δ.Σ. 

16) Συνυπογράφει με τον υπεύθυνο διαχειριστή τα δελ¬ 
τία εισαγωγής. 

17) Υπογράφει τις Μισθοδοτικές Καταστάσεις των απο¬ 
δοχών προσωπικού οι οποίες συντάσσονται από τον Δια¬ 
χειριστή. 

18) Παρακολουθεί και ελέγχει σε τακτικά χρονικά δια¬ 
στήματα τα βιβλία διαχείρισης και διοίκησης και λοιπά πα¬ 
ραστατικά στοιχεία που τηρεί ο υπάλληλος του κλάδου 
Διοικητικού - Λογιστικού ή Διαχειριστών. 

19) Ασκεί τα καθήκοντα του υπαλλήλου των κλάδων 
Δ/κου - Λογιστικού όταν δεν υπηρετεί, απουσιάζει ή κω¬ 
λύεται ο υπάλληλος και εκτελεί κάθε άλλη Δ/κή - Παιδ/κή 
εργασία όταν παραστεί έκτατη ανάγκη. 

20) Όταν δεν υπηρετεί ο προϊστάμενος τμήματος ή 
απουσιάζει ή κωλύεται όλα τα παραπάνω καθήκοντα 
ασκεί ο νόμιμος αναπληρωτής του. 

Κατά τα λοιπά ισχύει ο Οργανισμός Εσωτερικής Υπηρε¬ 
σίας όπως αυτός δημοσιεύθηκε στο αριθμ. 365/Β/16-4- 
1998 Φ.Ε.Κ. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Παιδικού 
Σταθμού το ύψος του οποίου δεν μπορεί να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ναύπλιο, 21 Ιουνίου 2001 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Γ. ΠΑΠΑΓΕΩΡΓΟΠΟΥΛΟΣ 
-♦- 

Αριθ.8195 (8) 

Διενέργεια εκουσίου αναδασμού Λογγανίκου 
Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Το Ν. 674/77. 

2 Την αριθ 1447/2001 απόφασης μας κήρυξης περιοχής 
αγροκτήματος Λογγανίκου σε εκούσιο αναδασμό. 

3. Το γεγονός ότι στον καθοριζόμενο χρόνο δεν υπο¬ 
βλήθηκαν ενστάσεις. 

4. Σχετική εισήγηση της Δ/νσης Γεωργίας και Αλιείας, 
αποφασίζουμε: 

Να γίνει εκούσιος αναδασμός στην περιοχή αγροκτή¬ 
ματος Λογγανίκου (Δήμου Πελλάνας) Ν. Λακωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 2 Αυγούστου 2001 

Ο Νομάρχης 
ΓΡ. ΑΠΟΣΤΟΛΑΚΟΣ 

-♦- 

(9) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Πολυγένη Σταυρούλα του Μιχαήλ. 

Ο ΝΟΜΑΡΧΗΣ ΑΧΑΪΑΣ 

Με την 5407/8.8.2001 απόφαση του Νομάρχη, χορηγή¬ 
θηκε στην Κοινωνική Λειτουργό Πολυγένη Σταυρούλα 
του Μιχαήλ, κάτοικο Πατρών, άδεια ασκήσεως επαγγέλ¬ 
ματος Κοιν. Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 


Αριθ. οικ. 6814 (10) 

Τροποποίηση της 1746/29.4.91 απόφαση του Νομάρχη 
Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις δ/ξεις του Ν. 3200/55 «περί δ/κής αποκεντρώσε- 
ως» του Α.Ν. 2520/40 (ΦΕΚ 237/40 περί Υγειονομικών 
δ/ξεων», των άρθρων 815 του Ν. 1579/85 (ΦΕΚ 217/Α/85 
«Ρυθμίσεις για την εφαρμογή και ανάπτυξη του Εθνικού 
Συστήματος Υγείας και άλλες δ/ξεις» και την παράγρ. 3 
του άρθρου 20 του Ν. 1963/91. 

2. Την αριθμ. Υιβ/2000/95 (ΦΕΚ 343/1995 Τ.Β'/απόφαση 
του Υπουργείου Υγείας Πρόνοιας «περί όρων ιδρύσεως 
και λειτουργίας πτηνοτροφικών εγκαταστάσεων. 

3. Την αριθμ. 1746/29.4.91 απόφασή μας «Ανασυγκρό¬ 
τηση Πρωτοβάθμιας Επιτροπής Ελέγχου Επιχειρήσεων 
σταυλισμού ζωών και επεξεργασίας ζωικών προϊόντων». 

4. Τις αριθμ. 2772/12.4.98 και 7724/24.9.99 αποφάσεις 
μας περί τροποποιήσεως της ανωτέρω απόφασης. 

5. Τις υπηρεσιακές ανάγκες της υπηρεσίας μας, απο¬ 
φασίζουμε: 

Τροποποιούμε την 1746/29-4-91 απόφασή μας, σχετικά 
με την Πρωτοβάθμια Επιτροπή Ελέγχου Επιχειρήσεων 
σταυλισμού ζώων και επεξεργασίας ζωικών προϊόντων 
και ορίζουμε ως τακτικό μέλος στη θέση του Χρήστου Χλί- 
τσου, που συνταξιοδοτήθηκε τον εκάστοτε αγροτικό ια¬ 
τρό του περιφερειακού Ιατρείου Κομποτίου με αναπλη¬ 
ρωματικό μέλος κωλυομένου του τακτικού τον οριζόμενο 
εκάστοτε από τον Πρόεδρο του Γενικού Νομ/κού Νοσο¬ 
κομείου Άρτας. 

Γραμματέας της Επιτροπές ορίζεται η Ολυμπία Παζά- 
ρα, υπάλληλος της υπηρεσίας μας, κλάδου ΤΕ Επισκε- 
πτριών Υγείας. 

Κατά τα λοιπά ισχύει η τροποποιούμενη απόφασή μας ως 
και οι αριθμ. 2772/22-4-98 και 7724/24-9-99 τροποποιήσεις. 

Η απόφαση αυτή να δημοσιευτεί στην Εφημερίδα της 
Κυβερνήσεως και να κοινοποιηθεί όπου πρέπει, ισχύει δε 
από της κοινοποιήσεώς της σύμφωνα με το άρθρο 37 του 
Ν. 3200/55. 

Άρτα, 7 Αυγούστου 2001 

Ο Νομάρχης 
Λ. ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




